Axunto dotros desmovilizados del procesu de paz, Petro foi cofundador del partíu políticu Alianza Democrática M-19, movimientu que pariticipó na Asamblea Nacional Constituyente de 1991 y, arriendes dello, influyó na redaición de la Constitución de 1991. Ente 1990 y 1991 foi asesor de la Gobernación de Cundinamarca, y col sofitu de lAD M-19 llega a la Cámara de Representantes en 1991 pol departamentu de Cundinamarca. En 1994 aspira a ser reelixíu na Cámara pero nun algama abondos votos. Darréu, Petro foi amenaciáu de muerte y decide abandonar el país; ye nomáu agregáu diplomáticu en Bruxeles pol gobiernu dErnesto Samper, viaxó a Bélxica al pie de la so compañera dentós, Mary Luz Herrán; de la mesma, otros ex-combatientes del M-19 foron nomaos nembaxaes europees; Petro arrenunció a esti cargu en 1996.